# O manual de &plasma;

## Introdución

&plasma; é unha das tecnoloxías máis importantes de &kde; 4 (tamén coñecidas como os "Pilares de &kde;"), e é unha das máis visíbeis para os usuarios. Xa que &plasma; trata á interface do usuario dun xeito diferente aos escritorios tradicionais, pode haber confusión acerca do que é &plasma;, que fai, e como facer cousas comúns.

Este documento tenta resolver estes problemas dando respostas ás preguntas máis habituais.

## Utilización de &plasma;

### &plasmoids; e Contedores

A esencia de Plasma xira arredor de dous conceitos principais:

&plasmoids;

- Applets, ou aplicacionciñas que residen no escritorio.

Contedores

- Applets que actúan como contedores de &plasmoids;

Nun escritorio tradicional, hai dous elementos principais: o Painel e o escritorio en si. Ambos os dous son contedores segundo &plasma;.

### O Painel

O painel contén un par de &plasmoids;, da esquerda á dereita, está o lanzador de programas &kickoff;. Pode utilizalo para iniciar os programas, abrir ficheiros recentes e para as opcións usuais de sair/apagar. Tamén hai unha estrutura que lle permite navegar polos programas. A disposición foi optimizada para o caso de utilización máis habitual: lanzar un programa. A páxina por omisión é a de Favoritos, que contén as entradas máis usadas. Ao principio, posibelmente emprege máis a miúdo a páxina de Programas, pero cando saiba cais son os programas que inicia máis a miúdo, prema co botón dereito do rato nos ítens e escolla a opción Engadir aos favoritos para que aparezan tamén en Favoritos (ou directamente no painel ou no escritorio. Lembre que debe "desbloquear" Plasma premendo o botón dereito no escritorio para facer calquer modificación). Se prefere o lanzador de programas de &kde; co estilo tradicional de menú, múdeo premendo co botón dereito no botón do menú e escollendo Trocar ao estilo de menú clásico.

O seguínte ícone (que semella ou un ordenador de escritorio ou un portátil, segundo o tipo de máquina) é o Notificador de dispositivos. Conecte un disco USB e mostrarase un diálogo que lle permite abrir o dispositivo en &dolphin;.

O seguinte ítem no painel é o Paxinador. Este permítelle trocar entre os escritorios virtuais. Se muda a disposición do Paxinador mediante a opción Número de filas, tamén afectará á disposición e ás animacións que se mostran co efeito de Grella do escritorio de &kwin; (Se activa o efeito, prema Ctrl F8 para velo.) Se os paxinadores son máis grandes, polo xeral é boa idea habilitar a opción Mostrar ícones das fiestras.

A barra de tarefas está xunto ao painel. Por omisión mostra unha área con todas as fiestras abertas no escritorio actual. Pode facer que mostre todas as fiestras se sinala a opcións Percorrer as fiestras de todos os escritorios. Prema co boton primario na moldura da fiestra, escolla Comportamento da fiestra, e busque esta opción no diálogo de Foco. O efeito Exposè de &kwin; fornece unha funcionalidade semellante, xa que dispón todas as fiestras na pantalla, se escrebe filtra a lista, e pode precorrelas co rato ou cos cursores. O tamaño do texto dos itens da barra de tarefas pode modificarse en &systemsettings;, en Aparencia Tipos de letra Barra de tarefas.

O seguinte no painel predeterminado é o reloxo dixital. Este reloxo pode mostrar a hora de diferentes zonas horarias e variar de tamaño. Axustará o tamaño das letras á área que se lle dé mediante o contenedor que o arrodea (que neste caso é o painel). Se escolle mostrar a data, esta será debuxada empregando a Fonte pequena do diálogo de Tipos de letra de &systemsettings;. A hora ocupará o resto do espazo. Deste xeito, vde. terá que escoller por si a cantidade de información mostrada, e se coube. Se desexa mostrar máis información, faga máis grande o painel ou poña o reloxo no escritorio, onde poderá aumentalo de tamaño libremente.

O &plasmoid; á dereita de todo no painel predeterminado é a Bandexa do sistema, que é empregada polos programas tradicionais como un lugar onde acoplarse.

### As caixas de ferramentas do painel

Se desbloqueou o escritorio (pode facelo premendo co botón secundario do rato no escritorio, ou se nengún programa está focalizado, con &Ctrl;L), aparecerá un logotipo de &plasma; no canto inferior dereito (chámaselle popularmente "castaña"). Se preme nesta castaña abrirase o controlador do painel, que lle permite mudar a posición, o tamaño e o aliñamento do painel. Os &plasmoids; que residan neste painel axustarán automaticamente o tamaño, xa que teñen coñecimentos básicos acerca do tamaño dados polo contedor. Están programados para aproveitarse do tamaño, e informar á applet acerca de canto espazo poden precisar. No fondo, o contedor dalle ás applets unha indicación do tamaño disponíbel, e a applet obedece.

### Engadir applets

Destranque o escritorio e poderá engadir e eliminar &plasmoids; do painel e do escritorio. Pode engadir &plasmoids; simplesmente arrastrándoos a onde desexe telos. Prema co botón Dereito nunha applet para eliminala. O diálogo Engadir applets tamén lle permite sinalar certas applets como Favorita de xeito que as poda buscar nun futuro con máis facilidade. O botón Instalar novos widgets permítelle engadir widgets que obtivese previamente. Na actualidade admite paquetes nativos de &plasmagik; e widgets do dashboard de &Mac; OSX. Os widgets que instale deste xeito estarán acesíbeis da mesma maneira que os preinstalados.

### O escritorio

De feito o escritorio é outo continente. Un que non limita o tamaño das applets, que poden moverse e mudar de tamaño libremente. Nun escritorio non trancado, os &plasmoids; mostrarán unha moldura cando poña o rato por riba deles. Esta asa da applet permítelle mover, mudar o tamaño, mudar a posición e realinar o painel, e tamén lle permite arrastras Plasmoides para o escritorio. Os botóns na esquina son empregados para mudar o tamaño, xirar, configurar e eliminar a applet. Cando está xirado, o &plasmoid; voltará magneticamente ás 12, polo que é fácil devolvelo a unha posición importante. Por omisión, a maioría das applets conservan as súas proporcións cando se lles muda o tamaño. Se desexa mudar libremente o tamaño dunha applet, manteña calcada a tecla &Ctrl; mentres lle muda o tamaño.

Se preme co botón dereito no escritorio tamén se lle oferecerá a posibilidade de configurar aspeitos como o fondo de escritorio empregado, e o tema de &plasma;. Ambas as dúas accións permiten obter novos fondos de escritorio e temas mediante &knewstuff;.

Se ten programas abertos, axiña lle será difícil ver os &plasmoids; no escritorio. O Dashboard pon estes &plasmoids; diante súa, dun xeito semellante á funcionalidade Mostrar o escritorio dos escritorios tradicionais.

### &krunner;

&krunner; é unha mini liña de comandos moi versátil. Pode utilizala para lanzar programas, abrir páxinas web, aceder aos marcadores, procurar nos datos do escritorio, calcular ecuacións e moitas máis cousas. Se preme en &Alt;F2 abrirá o diálogo de &krunner;. Simplesmente comece a escreber e &krunner; comezará a procurar cousas que casen tan axiña como escreba máis de dous caracteres. Pode abrir o diálogo de configuración para aprender máis acerca das funcionalidades de &krunner;, que son fornecidas por extensións. Pode examinar as coincidencias mediante os cursores e o tabulador.

Se desexa saber que é o que está a acontecer no seu escritorio, ten o botón de Mostrar a actividade do sistema, que lle dá aceso rápido a unha lista de fiestras e procesos, con opcións para vixiar a súa saída e matar procesos.

### "Actividade" ou a &zui; (ZUI)

A caixa de ferramentas do escritorio, á que se acede na esquina superior esquerda, ten un botón para alonxar. &plasma; permítelle ter máis dunha actividade. Basicamente isto son múltiplos continentes de escritorio que aloxan varios conxuntos de &plasmoids;. Alónxese a actividade actual, escolla Engadir unha actividade para criar un continente novo, achéguese ao novo continente e personalíceo para adaptalo ao seu gosto. O achegamento de &plasma; e a grella do escritorio de &kwin; son semellantes nisto, pero hai unha diferenza fundamental. Mentres que os escritorios virtuais empréganse para agrupar e organizar fiestras, as actividades de &plasma; empréganse para agrupar e organizar plasmoides. Deste xeito, pode trocar entre actividades que teñan &plasmoids; que dean soporte á tarefa que está a facer. Pode crear unha actividade para "Tempo de lecer" con viñetas de humor, quebracabezas e outros &plasmoids;, e unha de traballo, con fontes RSS de interese, unha calculadora e unha axenda, por exemplo.

### Atallos

A maior parte da funcionalidade de &plasma; tamén está disponíbel mediante atallos de teclado. Na actualidade, só pode empregar os atallos predeterminados:

&Ctrl;A

- Engadir widgets

&Ctrl;L

- Trancar os widgets

&Ctrl;-

- Alonxar

&Ctrl;=

- Achegar

&Ctrl;N

- Seguinte applet

&Ctrl;P

- Anterior applet

&Ctrl;]

- Seguinte contedor

&Ctrl;[

- Anterior contedor

&Ctrl;S

- Configuración da applet

&Shift;&Ctrl;S

- Configuración do contedor

&Ctrl;R

- Eliminar a applet

## Recoñecimentos e Licenza

&plasma;

Copyright do programa 2008 &Aaron.J.Seigo; &Aaron.J.Seigo.mail;

Copyright da documentación © 2008 Sebastian Kügler sebas@kde.org

mvillarinomvillarino@users.sourceforge.net

&underFDL;
&documentation.index;